Busnes Rhyngwladol Cymru

Asiantaeth ddatblygu oedd Busnes Rhyngwladol Cymru, dan reolaeth uniongyrchol Llywodraeth Cymru, a sefydlwyd gyda'r dasg o gyflwyno cymorth i gwmnïau sy'n dymuno ymsefydlu yng Nghymru. Fe'i sefydlwyd yn 2006 dan yr enw "International Business Wales". 

Cymerodd yr asiantaeth le Awdurdod Datblygu Cymru (WDA) a Wales Trade International. Roedd yn dod o dan Adran Masnach a Thrafnidiaeth Llywodraeth y Senedd. Ar ddiwedd 2010, daeth y corff i ben fel endid annibynnol a daeth ei weithgareddau o fewn adran Economi Llywodraeth Cymru. Roedd y cwmni cyfyngedig yn bodoli hyd at Tachwedd 2024 pan cafodd ei ddirwyn i ben yn wirfoddol.

Helynt y cardiau credyd
Beirniadwyd yr asiantaeth yng Ngorffennaf 2009 am yr arian cyhoeddus a wariwyd gan ei swyddogion ar deithiau tramor yn 2008-2009. Cafwyd hyd i'r wybodaeth gan y Democratiaid Rhyddfrydol Cymreig trwy gais Rhyddid Gwybodaeth i Lywodraeth Cymru. Beirniadwyd yr asiantaeth am wario £750,000, ar 35 cyfrif cerdyn credyd corfforaethol, am y flwyddyn o Fehefin 2008 hyd Fai 2009 a hynny ar draul y trethdalwyr. Dywedodd Kirsty Williams AC, arweinydd y Democratiaid Rhyddfrydol, ei fod "yn warthus fod swyddogion cyhoeddus yn hedfan yn y dosbarth cyntaf, yn aros yn y gwestai drytaf ac yn bwyta yn y bwytai gorau - i gyd gyda sweip o'r cerdyn credyd Cymreig.""In the middle of a recession it's disgusting to know that public officials are flying first class, staying in the most expensive hotels, eating in the best restaurants - all at the swipe of the Welsh credit card." BBC Wales News: "Civil servants' £750k cards bill" 13.07.09

Ar ôl gwadu'r cyhuddiad ar y dechrau, mae'r llywodraeth am gynnal ymchwiliad llawn i'r fater.

 Cyfeiriadau 

Categori:Economi Cymru
Categori:Llywodraeth Cymru
Categori:Sefydliadau Cymru
Categori:Sefydliadau 2006
Categori:Dadsefydliadau 2010